Markii ay tageen goobihii ay u cararayeen waxa ay Soomaalidu ka bilaabeen nolol, inkastoo ay yar tahay dadka Soomaalida ah ee dhinaca aqoonta ama waxbarashada xoogga saaray haddana way iska halgamaan oo nolosha ayay la tacaalaan, goobaha ay ku badan yihiin Soomaalida inta badan waa meelo isku dhow, aad bayna u yar tahay qoysas Soomaali ah oo ku libra ummadaha kale ee ay ku dhex nool yihiin, waxa ay aad u jecel yihiin in ay noqdaan dad isku dhow oo meel wada dega, taasina ma keento in cududdooda, maskaxdood, dadnimadooda iyo waxtarkooda ay isku biirsadaan, balse dhaqammadooda xun-xun oo u badan xaasidnimada iwm ayaa la arkaa in ay mar walba ku dhaqmaan hadday joogaan dalka gudihiisa iyo hadday dibadda joogaanba.
